polyglot-tagger/wikipedia-language-snippets-filtered huggingface dataset:
నీళ్ళు కథలో కథానాయకుడు నీటిలోనే ప్రమాద వశాత్తూ మునిగి మరణించినపుడు గుండె జలదరిస్తుంది. ఆ తర్వాత ముసురు కథలో కిరసనాయిలు తాగి ప్రాణం పోగొట్టుకున్న సింగార వేలు, నిప్పు కోడి కథలో తిండికి అలమటించి దిక్కు లేని చావు చచ్చే రామ కోటి, పూర్ణాహుతిలో రోడ్డు దాటుతూ దుర్మరణం పాలయ్యే రామేశం, కళ్ళ జోడు కథలో హటాత్తుగా గుండె పోటు పాలై మరణించే అవధాని, సతీ సావిత్రి కథలో పొట్ట కూటి కోసం సావిత్రి ఎవరితోనో గడపడానికి వెళ్తే పాలకు అలమటించి గొంతెండి ప్రాణాలు వదిలే పసి పాప, ఆకలి నొప్పితో విలవిల లాడి ఒకానొక వర్షపు వేళ కన్ను మూసే పీనుగలు మోసే కనకయ్య, పాటలు పాడి పాడి గొంతు కాన్సర్ తో దీన స్థితితో పోయే పంకజ వల్లి. వీళ్లందరి మరణాలు కథలు చదువుతున్న కొద్దీ ప్రతి కథకూ గుండెను కలచి వేస్తూనే….చావుని సైతం మౌనంగా అంగీకరిచగల స్థితికి పాఠకుడిని చేరుస్తాయి.
పెద్దిభొట్ల సాంఘీకంగా అగ్రకులజీవి. వర్గపరంగా మధ్యతరగతికి చెందినవారు. భావజాలపరంగా అభ్యుదయవాది. జీవితాన్ని తనదైన దృక్పథంతో విమర్శనాత్మకంగా విశ్లేషించి, కళాత్మకంగా ప్రతిఫలించడం అభ్యుదయ రచయిత కర్తవ్యం. పెద్దిభొట్ల ఈ కర్తవ్యాన్ని చిత్తశుద్ధితో నిర్వహించారు. ఆయన అభ్యుదయ చింతనతో తనకు తెలిసిన మధ్యతరగతి జీవితంతోపాటు, బాధ్యతాయుతంగా తాను పరిశీలించిన క్రింది తరగతి జీవితాలను కూడా కథలుగా మలిచారు. ఆయన కథలు గుంటూరు, విజయవాడల మధ్య జరుగుతుంటాయి. స్వాతంత్య్రానంతర భారతదేశ ఆర్థిక రాజకీయ పరిస్ధితులు ఆయన కథల్లో ప్రతిబింబిస్తాయి. భూస్వామ్య, పెట్టుబడిదారీ విలువల మధ్య చిక్కుకున్న మధ్యతరగతి ఆయన కథలలో వాస్తవికంగా దర్శనమిస్తుంది. మానవ సంబంధాలను నియంత్రించే ఆర్థికాంశం ఆయన కథలలో స్వస్వరూపంతో కనిపిస్తుంది.
చిన్నమ్మ నవ్విందిలో పేదరికం వల్లనే అయినా అవిటి కూతురు పట్ల చిన్నమ్మ ప్రవర్తించే తీరూ, నాలుగు రాళ్ళు సంపాదించడానికి అదే చిన్నమ్మకు దేవుడిలా వచ్చి సహాయ పడే మాష్టారూ, “ముసురు” కథలో భర్తను పోగొట్టుకుని దీన స్థితిలో ఉన్న పెరియ నాయకిని, నలుగురి ఎద్దేవా మాటలూ భరిస్తూ ఆమె తరఫు వారొచ్చే దాకా కాపాడే వ్యక్తి, తనకే మింగ మెతుకులేని స్థితిలో మరొక వ్యక్తికి ఉన్నంతలోనే మందులిప్పించి సేవలు చేసే కామేశం , తను చేసేది చిన్న పనే అయినా తల్లీ బిడ్డల్ని ఆదుకునే సహాయ రాజు, వీధి పాపగా పెరిగి, మరో వీధి పాపకు జన్మనిచ్చి నదిలో మునిగిపోయే కామాక్షి…వీళ్ళంతా మనసులో చేరి ఆ పైన మెదడుని ఆక్రమించి ఆలోచనల్ని సాగు చేస్తూ ఉండిపోతారు.
ప్రతి కథలోనూ జీవిత మధుర ఫలాలు చేతికందే లోపున చేజార్చుకున్న నిర్భాగ్యులూ, చేతికి అందకుండానే కాలాన్ని దాటిన అభాగ్యులూ, మనసుండి నలిగిపోయే మనుషులూ, కాలచక్రం కర్కశ హస్తాల్లో చిక్కిన అమాయకులూ, వీళ్ళే అడుగడుగునా పలకరిస్తారు మనల్ని. ఈ కథల్లో మృత్యువు తరచుగా కనిపిస్తున్నా, మనిషి మనిషిగా ప్రవర్తించే సహజ సన్నివేశాలు, ప్రవర్తించని సహజ ఘటనలూ కథల్లో చోటు చేసుకుని ప్రతి కథా ఆసాంతం చదివేలా ఉంటాయి. రచయిత వ్యక్తి గత జీవితంలో అలవోగ్గా ఎదురయ్యే రోజువారీ సంఘటనలే ఆయన చేతిలో పడి అద్భుతమైన శిల్పంతో మెరికల్లాంటి కథలుగా తయారై పాఠకుల ముందుకు వచ్చి ఉంటాయన్న అనుభూతి కల్గుతుంది.
పెద్దిభొట్ల సుబ్బరామయ్య కథలు పెద్దిభొట్ల సుబ్బరామయ్య వ్రాసిన మధ్యతరగతి ప్రజల జీవితాలు, కుటుంబాల పరిస్థితికి అద్ధం పట్టే కథా సంకలనం. ఈ కథా సంకలనాన్ని రెండు సంపుటాలురా ఆయన వ్రాసారు. అందులో మొదటి సంపుటి కథల సంకలన విభాగంలో కేంద్ర సాహిత్య అకాడమి అవార్డును గెలుచుకున్నది.
1914లో ప్రపంచయుద్ధం ప్రారంభమైంది. ప్రపంచయుద్ధంలో ఇంగ్లాండ్, టర్కీ దేశాలు వ్యతిరేక పక్షాల్లో చేరి యుద్ధం సాగించాయి. బ్రిటన్ టర్కీపై యుద్ధం చేయడాన్ని అలీ సోదరులు తీవ్రంగా వ్యతిరేకించారు. భారతీయ ముస్లిం ప్రముఖులు ఈ పరిణామంతో ఇంగ్లీష్ ప్రభుత్వాన్ని మత వ్యతిరేకిగా అనుమానించడం ప్రారంభించారు. బ్రిటీష్ ఇండియా ప్రభుత్వం భారతీయ ముస్లిములను ప్రభుత్వ వ్యతిరేకులుగా చేసేందుకు రెచ్చగొడుతున్నారన్న ఆరోపణపై అలీ సోదరులను 1915 మే నెలలో నిర్బంధించి, వేర్వేరు కారాగారాల్లో పెట్టింది. ప్రభుత్వం షౌకత్ అలీకి ఇస్తున్న ఉపకార వేతనాన్ని రద్దు చేసింది. దాదాపు నాలుగేళ్ళు కొనసాగిన ఈ కారాగారవాసానికి మొదటి ప్రపంచయుద్ధం ముగియడంతో 1919 డిసెంబరులో తెరపడింది. దేశ రాజకీయ పరిస్థితి పూర్తిగా అదుపుతప్పడంతో ప్రభుత్వం వారిని తప్పనిసరి స్థితిలో విడుదల చేసింది.
17 సంవత్సరాల పాటు ఉద్యోగ బాధ్యతలు నెరవేర్చాకా షౌకత్ అలీ ఉద్యోగ విరమణ చేశాడు. అప్పటివరకూ రాజకీయాల్లో చురుకుగానే ఉన్న అతను, ఆపైన పూర్తిగా రాజకీయాలకే అంకితమయ్యాడు. ఉద్యోగ విరమణ చేయగానే అలీగఢ్ కు చెందిన సుప్రసిద్ధ ఎం.ఎ.ఓ.కళాశాల ను పూర్తిస్థాయి విశ్వవిద్యాలయం చేయాలని చేసిన ఉద్యమంలో అతను పాలుపంచుకున్నాడు. ఈ ఉద్యమంలో భాగంగా ప్రజాభిప్రాయాన్ని మలిచేందుకు, విరాళాలు సేకరించేందుకు ఉద్యమ సారధి అగాఖాన్ దేశమంతటా ప్రయాణం చేయగా కార్యదర్శి హోదాలో షౌకత్ అలీ కూడా దేశాటన చేశాడు. ఈ ఉద్యమ ఫలితంగా ప్రఖ్యాత అలీగఢ్ ముస్లిం విశ్వవిద్యాలయం ఏర్పడింది.
1913లో సౌదీ అరేబియాలోని ఒట్టోమాన్ పాలకులపై చెలరేగిన అంతర్యుద్ధంలో వారికి వ్యతిరేకంగా పోరాడుతున్న ఒట్టోమాన్ సైనికుల వల్ల ముస్లింలకు పవిత్రమైన కాబాకు ఏ ముప్పూ వాటిల్లకుండా చూసేందుకు అంజుమన్ ఖుద్దమ్-ఇ-కాబా ను ఏర్పరిచారు. సంఘంలో కార్యదర్శిని ఖదీమ్ గా వ్యవహరించేవారు, ఆ పదవికి షౌకత్ అలీ ఎన్నిక కాగా ఖదీముల్ ఖదీమ్ అని పిలిచే అధ్యక్ష పదవిని అతని మత గురువు మహమ్మద్ అబ్దుల్ బరీ చేపట్టాడు. అదే సమయంలో ఆంగ్ల వారపత్రిక కామ్రేడ్, ఉర్దూ పత్రిక హమ్ దర్ద్ ల సంపాదకత్వ బాధ్యతలు కూడా వహించాడు.
మౌలానా షౌకత్ అలీ, భారతీయ ముస్లిం జాతీయవాది. ఖిలాఫత్ ఉద్యమం నడిపించిన నాయకునిగా సుప్రసిద్ధులు.అతను భారత జాతీయోద్యమ రాజకీయాల్లో ప్రఖ్యాతి వహించిన అలీ సోదరులలో ఒకరు.
అండమాన్ ఎక్స్‌ప్రెస్ తన మార్గంలో తమిళనాడు, ఆంధ్ర ప్రదేశ్, మహారాష్ట్ర, మధ్య ప్రదేశ్, ఉత్తర ప్రదేశ్, హర్యానా, ఢిల్లీ, పంజాబ్, జమ్మూ కాశ్మీర్ రాష్ట్రాల్లో ముఖ్య ప్రాంతాలైన గూడూరు, నెల్లూరు, ఒంగోలు, బాపట్ల, తెనాలి, విజయవాడ జంక్షన్ రైల్వే స్టేషను, ఖమ్మం, వరంగల్లు, మంచిర్యాల, బెల్లంపల్లి, కాగజ్ నగర్, నాగ్పూర్, భోపాల్, సాంచి, ఝాన్సీ రైల్వే జంక్షన్, గ్వాలియర్, ఆగ్రా, మధుర, హజరత్ నిజాముద్దీన్ రైల్వే స్టేషన్, క్రొత్త ఢిల్లి, లూధియానా, జలంధర్, పఠాన్ కోట్, సాంబ, ఉధంపూర్ ల మీదుగా ప్రయాణిస్తూ జమ్ముతావి చేరుతుంది.
జమ్ము తావి - చెన్నై అండమాన్ ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది జమ్ము తావి రైల్వే స్టేషను, చెన్నై రైల్వే స్టేషను మధ్య నడుస్తుంది.
చెన్నై-జమ్ము తావి అండమాన్ ఎక్స్‌ప్రెస్ చెన్నై-జమ్ము తావి ల మద్య గల దూరాన్ని 55గంటల 55నిమిషాల సమయం తీసుకుంటుంది.ఈ రెల యొక్క సగటువేగం గంటకు 50కిలోమీటర్లు.
జమ్ము తావి - చెన్నై అండమాన్ ఎక్స్‌ప్రెస్ కు 2 ఎ.సి మూడవ తరగతి భోగీలు,8 స్లీపర్ భోగీలు,5 జనరల్ భోగీలు లతో కలిపి మొత్తం 17భోగీలుంటాయి.
ఈ ప్రబంధములో శృంగారము స్థాయి రసము. తనకు వీలైన ప్రతిసందర్భములో కవి శృంగారాన్ని చొప్పించాడు. ఈ శృంగారము మొదట తారావిధుల సందర్భములోను, పిమ్మట పార్వతీశంకరుల విషయములోను, తదుపరి ఇలాకన్య బుధుల విషయములోను, అనంతరం ఊర్వశీ మిత్రావరణుల ఘట్టములోను, చివరగా నాయికా నాయకులైన ఊర్వశీ పురూరవుల సందర్భములోను పరిపూర్ణత నొందింది. కవికి శృంగారం అంటే నల్లేరు మీద బండి నడక ఐనా కవి మితం ఎరుగక పచ్చి శృంగారాన్ని వర్ణించాడు. కవి ప్రథమ సమాగమాన్ని వర్ణించడంతో తనివి తీరక గర్భధారణాన్ని, గర్భవతిని, గర్భవతి సంగమాన్ని, బాలింతరాలితనమును, 'ప్రసవానంతర ద్వితీయ మాస సంగమాధిక సుఖము' ను కూడా వర్ణిస్తాడు. ఈ వర్ణనలు కొంత ఏవగింపును కలిగిస్తాయి. మిగిలిన రసములు అక్కడక్కడ కనిపిస్తాయి.
కవిరాజ మనోరంజనము అనే ప్రబంధాన్ని కనుపర్తి అబ్బయామాత్యుడు సా.శ1750 ప్రాంతాలలో రచించాడు. దీనికే పురూరవశ్చరిత్రము అనే మరొక పేరు ఉంది. ఇది 5 ఆశ్వాసాల ప్రౌఢ కావ్యము. ఈ పుస్తకాన్ని చింతామణి ముద్రాక్షరశాలలో మొదట ప్రచురించారు. 1929లో వావిళ్ల రామస్వామి శాస్త్రులు అండ్ సన్స్, మద్రాసువారు ఈ పుస్తకాన్ని దోషాలను సవరించి ప్రకటించారు. శేషాద్రి రమణ కవులు ఈ పుస్తకానికి పీఠిక రచించారు.
ఈ కావ్యంలో ఈకథతో పాటుగా తారాశశాంక విజయము, ఇలాకన్యకథ, ఊర్వశి పూర్వవృత్తాంతము, కుమారవన వృత్తాంతము మొదలైన ఉపకథలున్నాయి.
ఆయన చెరకు పరిశోధనలో గణనీయమైన ఫలితాలు రాబట్టినందుకుగాను గుర్తింపుగా బంగారు పతకాన్ని అందుకున్నారు. ఆచార్య ఎన్.జి.రంగా వ్యవసాయ విశ్వవిద్యాలయం వారు వారికి "మెరిటోరియస్ సైంటిస్టు" అవార్డు ప్రదానం చేసారు. చెరకు పైరులో విశేష పరిశోధనలకు గానూ 2002-03 లో "యు.బి.రాఘవేంద్రరావు" బంగారు పతకాన్ని అందుకున్నారు. చెరకు సాగులో భూమి తయారీ నుండి సమగ్ర యాజమాన్య పద్ధతులను, ఎరువుల వినియోగం నుంచి నరికిన చెరకును ఫ్యాక్టరీలకు వెనువెంటనే తోలడం వరకు అనేక నూతన పరిశోధనాంశాలను అమలు చేయించారు. చెరకు నియంత్రణ అధికారులకు శిక్షణా కార్యక్రమాలు, రైతులకు అవగాహనా సదస్సులను నిర్వహించారు.
జె.వి.ఆర్.భూపాలరావుగా సుపరిచితులైన ఈయన ప్రకాశం జిల్లా లోని నాయుడు పాలెంలో 1944 జూన్ 1 న జన్మించారు. తండ్రిపేరు వెంకటనరసింహారావు. 1962 లో ఆంధ్ర విశ్వవిద్యాలయం నుండి పి.యుసి పూర్తిచేసారు. ఆచార్య ఎన్.జి.రంగా వ్యవసాయ విశ్వవిద్యాలయంలో బి.ఎస్.సి డిగ్రీని పొందారు. ఐ.ఎ.ఆర్.ఐ. న్యూఢిల్లీ నుంచి జన్యు శాస్త్రంలో ఎం.ఎస్.సి డిగ్రీని 1968 లోపూర్తిచేసారు. 1972 లో పి.హెచ్.డి. కూడా చేసారు.
జరుగుల వెంకట రామ భూపాలరావు ప్రముఖ వృక్ష శాస్త్రవేత్త. ఈయన "జె.వి.ఆర్.భూపాలరావు"గా సుప్రసిద్ధులు. శాస్త్రవేత్తగా కొత్తరకం చెరకు రకాలను వృద్ధి చేసారు.
ప్రస్తుతం జరుగుతున్న ఆరాధనా సంప్రదాయానికి వంద సంవత్సరాలకన్నా తక్కువ వయసే ఉంటుంది. త్యాగరాజు 1847లో మరణించాడు. మరణానికి కొద్దిరోజుల ముందుగా ఆయన సాంప్రదాయ బద్ధంగా అన్నీ త్యజించి సన్యాసిగా మారాడు. ఆయన మరణించిన తరువాత భౌతిక కాయాన్ని కావేరీ నది ఒడ్డున ఖననం చేసి అక్కడే ఒక స్మారక చిహ్నాన్ని నిర్మించారు. ఆయన శిష్యులంతా వారి వారి స్వస్థలాలకు చేరుకుని ప్రతి సంవత్సరం ఆయన వర్ధంతిని వారి ఇళ్ళలోనే జరుపుకునే వారు. 1903 సంవత్సరం వచ్చేసరికి ఎవరూ పట్టించుకోకపోవడంతో ఆయన స్మారక నిర్మాణం పాడుపడిపోయే స్థితికి వచ్చింది. అప్పుడే, ఆయన దగ్గర విద్యనభ్యసించిన ఇద్దరు విద్యార్థులు దాన్ని సందర్శించడం జరిగింది. వారే ప్రముఖ సంగీత విద్వాంసులు ఉమయాల్పురం కృష్ణ భాగవతార్, సుందర భాగవతార్లు. వారు తమ గురువు సమాధికి అలాంటి పరిస్థితి కలగడం చూసి చలించిపోయారు. అప్పటికప్పుడే ఆ ప్రాంతాన్ని పునరుద్ధరణకు ఏర్పాట్లు చేశారు. ప్రతిసంవత్సరం ఆయన వర్థంతిని అక్కడే జరపడానికి నిశ్చయించారు.
త్యాగరాజ ఆరాధన ప్రముఖ వాగ్గేయకారుడు త్యాగరాజును స్మరించుకుంటూ సంవత్సరానికి ఒకసారి జరిగే సంగీతోత్సవాలు. ఈ ఉత్సవాలకు ప్రపంచ వ్యాప్తంగా ఉన్న కర్ణాటక సంగీత విద్వాంసులు త్యాగయ్యకు తమ నివాళులు అర్పించడానికి విచ్చేస్తారు. ఈ ఉత్సవం త్యాగరాజు కావేరీ నది ఒడ్డున సమాధి సమీపంలో పుష్య బహుళ పంచమి నాడు జరుగుతుంది. ఈ రోజు సంగీత విద్వాంసులంతా ఆయన సమాధి చుట్టూ కూర్చుని ఆయన స్వరపరిచిన పంచరత్న కీర్తనలను బృందగానంగా ఆలపిస్తారు. సంగీతాన్ని ఆలపించే విద్వాంసులే కాక భారతీయ శాస్త్రీయ సంగీతాభిమానులు ఆ సంగీతాన్ని వినడానికి అక్కడికి వస్తారు.
కానీ నాగరత్నమ్మ వాటన్నింటికీ బెదరక మూడో వర్గాన్ని ప్రారంభించి ఆ ఆలయం వెనుకలే ప్రదర్శనలు ఇవ్వడం ప్రారంభించింది. ఇక్కడ చాలామంది మహిళా సంగీత విద్వాంసులు ఆలపించేవారు. దాంతో మిగతా వర్గాల పాపులారిటీ కొంచెం తగ్గింది. ఆమె అంతటితో ఆగకుండా ఆ రెండు వర్గాలను ఆలయంలోకి నిషేధించాలనీ ఆమె నిర్మించింది కాబట్టి ఆ హక్కు తనకే ఉండాలని కోర్టుకు ఎక్కింది. ఆమె కేసు ఓడిపోయింది. కానీ కోర్టు మూడు వర్గాలు ఆరాధనను మూడు సమాన భాగాలుగా విభజించుకుని నిర్వహించుకోమని తెలిపింది.
ఈ సాంప్రదాయం 1940 వరకు అలాగే కొనసాగింది. 1941 యస్.వై కృష్ణస్వామి అన్ని వర్గాలవారిని ఏకం చేశాడు. అప్పటి నుంచి ప్రస్తుతం జరుగుతున్న ఆరాధన సంప్రదాయం మొదలైంది. హరికేశనల్లూరు ముత్తయ్య భాగవతార్ పంచరత్నకీర్తనలను బృందగానానిని బాగా సరిపోతాయని వాటిని ఎన్నుకున్నాడు. అప్పటి నుంచి అందరూ కలిసి పంచరత్నకీర్తనలను ఆలపించడం సాంప్రదాయంగా మారింది. 1941 కు మందు మూడు వేర్వేరు ప్రదర్శనలు జరపడం వల్ల ఎవరికిష్టం వచ్చిన కీర్తనలు వారు పాడుకునేవారు.
ఈ ఆరాధన ప్రతి సంవత్సరం త్యాగరాజు స్వామి పరమపదించిన రోజైన పుష్య బహుళ పంచమి రోజున శ్రీ త్యాగబ్రహ్మ మహోత్సవ సభ ఆధ్వర్యంలో జరుగుతుంది. తమిళనాడు లోని, తంజావూరు జిల్లా, తిరువయ్యూరులోని త్యాగరాజు సమాధి ప్రాంగణంలో ఈ ఉత్సవం జరుగుతుంది.
ఆగ్రా కంటోన్మెంట్ - న్యూఢిల్లీ ఇంటర్‌సిటీ ఎక్స్‌ప్రెస్, ఆగ్రా కంటోన్మెంట్ నుండి న్యూఢిల్లీ వరకు మొత్తం 195 కిలోమీటర్లు దూరాన్ని 14 విరామములతో చేరుతుంది. ఈ రైలు 45 కిలోమీటర్ల సరాసరి వేగంతో మొత్తం దూరాన్ని4 గంటల 20 నిమిషాల్లో చేరుకుంటుంది.
ఆగ్రా కంటోన్మెంట్ - న్యూఢిల్లీ ఇంటర్‌సిటీ ఎక్స్‌ప్రెస్ భారతీయ రైల్వేలు వ్యవస్థలో ఒక ఇంటర్‌సిటీ ఎక్స్‌ప్రెస్ రైలు. ఇది ఆగ్రా కంటోన్మెంట్ రైల్వే స్టేషను, న్యూఢిల్లీ రైల్వే స్టేషను మధ్య నడుస్తుంది.
ఈ రైలు మార్గం పూర్తిగా విద్యుద్దీకరణ జరిగింది. కాబట్టి ఘజియాబాద్ డిపోనకు చెందిన డబ్ల్యుఏపి4 ఇంజను ఆధారంగా ఈ రైలు మొత్తం ప్రయాణం న్యూఢిల్లీ స్టేషను వరకు కొనసాగుతుంది.
ఈ రైలు 14211/12 : ఆగ్రా కంటోన్మెంట్ న్యూఢిల్లీ ఇంటర్సిటీ ఎక్స్‌ప్రెస్, ఆగ్రా కంటోన్మెంట్ నుండి మథుర, బల్లబ్ఘర్, ఫరీదాబాద్, తుగ్లకాబాద్, హజ్రత్ నిజాముద్దీన్ ద్వారా న్యూఢిల్లీకి నడుస్తుంది.
భారతీయ రైల్వేలు నిబంధనల ప్రకారం, ఈ రైలు యొక్క సగటు వేగం 55 కి.మీ./గంటకు సగటు వేగం కంటే తక్కువ కాబట్టి దీని ఛార్జీల విషయంలో సూపర్‌ఫాస్ట్ సర్చార్జి కలిగి లేదు.
ఈ సూపర్‌ఫాస్ట్ ఎక్స్‌ప్రెస్ రైలు భారతీయ రైల్వేలు లోని ఉత్తర మధ్య రైల్వే జోన్ పరిధిలోకి వస్తుంది. రైలు నంబరు: 14211. ఈ రైలు వారానికి ఏడు రోజులు నడుస్తుంది.
సూర్యవంశపు రాజైన సగరునకు వర ప్రభావం వలన మొదటి భార్య కేశినికి మహాతెజోవంతుడైన అసమంజసుడు, రెండవ భార్య సుమతికి చిన్న చిన్న తిత్తులతో కూడిన పిండం ప్ర్రసవింపబడింది, ఆ పిండానికి వున్న తిత్తులను దాదులు 60 వేల నేతికుండలలో భద్రపరచగా 60 వేల మంది కుమారులు కలిగిరి. వీరు ప్రత్యేక నామాలతో కాక సగరులుగా ప్రసిద్ధి చెందారు. కాని పెద్దవాడైన అసమంజశుడు తనతోపాటు ఆడుకోవదడానికి వచ్చే పిల్లలను సరయు నదిలో తోసివేయడం లేక వారి కొనప్రాణం వరకు నీటిలో ముంచి వారు తమ ప్రాణాలను కోసం పడే నరకయాతనను చూసి సంతోషపడే వాడు ఇది తెలిసిన ప్రజానీకం రాచబిడ్డడు అనే ఉద్దేశంతో రాజుగారికి చెప్పుటకు భయపడుతుండెడి వారు కానీ ఎంత వయసు వచ్చినను అంశుమంతుడి ప్రవర్తనలో ఎలాంటిమ మార్పు రాకపోయేసరికి భరించలేని ప్రజలు అంసుమంతుడి ఆగడాల గురించి మహారాజుకు తెలియజేయడంతో రాజు త కొడుకుకి రాజ్య బహిష్కారం శిక్ష విధించి నిష్పక్షపాతమైన, ప్రజారంజకంగా పరిపాలన కొనసాగించుచుండెను.
యాగాశ్వము కొరకు వెళ్ళిన తన పుత్రులు ఎంతకీ తిరిగి రాకపోవడంతో యాగ పరిసమాప్తి కాక మథనపడుతున్న సగరునితో ఆంశుమంతుని మనవడు, దిలీపుని కొడుకు, సగర కులోద్భవుడు అయిన భగీరధుడు తన ప్రపితామహుని అనుమతి, ఆదేశాల మేరకు యాగాశ్వమును వెతుకుతూ వెళ్ళాడు. పాతాళంలోని కపిల మహర్షి ఆశ్రమం చేరి అచ్చట గల యాగాశ్వమును గుర్తించి, కపిల మహర్షికి నమస్కరించి ఆయన అనుమతితో యాగాశ్వమును తీసుకొన్నాడు. అక్కడ పడివున్న బూడిద కుప్పలు తన పితామహులవని, మహర్షి కోపానికి బలియైనందున, వారికి ఉత్తమగతులు కలుగక ప్రేతములై అకలి దప్పులచే పీడింపబడుచున్నారని తెలుసుకున్నాడు. తన పూర్వీకులకు ఉత్తమగతులు లభించాలంటే దివిలో ఉండే సురగంగను పాతాళానికి తెచ్చి సగరుల బూడిద కుప్పలపై ప్రవహింపజేసినట్లయితే వారు ఉత్తమగతులను పొందుతారని కపిల మహర్షి ద్వారా తెలుసున్నాడు. తన పితామహులకు జలతర్పణలు విడిచి యాగాశ్వముతో రాజ్యము చేరి యాగము పూర్తి చేయించాడు.
గంగావతరణం అనగా ఆకాశంలో ఉండే గంగ భూమికి దిగిరావడం. భగీరథుడు తన తాతలకు ఉత్తమ గతులు ప్రాప్తించాలని గంగకోసం తపస్సు చేసి గంగను భూమిపైకి తెస్తాడు.
ఫోనోగ్రాఫ్ లేదా గ్రామఫోన్ అనేది రికార్డు చేయబడిన ధ్వనులను ప్లే చేసే ఒక ఎలక్ట్రానిక్ పరికరం. ఇది 1870 నుండి 1980ల వరకు రికార్డు చేయబడిన సంగీతాన్ని ప్లే చేయటం కోసం ఉపయోగించిన అత్యంత సాధారణ పరికరం. దీనిని థామస్ ఎడిసన్ కనిపెట్టారు. ప్రారంభ ఫోనోగ్రాఫ్‌లు ధ్వని ప్లే చేయడానికి అదనంగా సిలిండర్లపై ధ్వనులు రికార్డు చేయబడినవి. ఫోనోగ్రాఫ్ వినైల్ రికార్డు నుండి శబ్దాలు ప్లే చేస్తుంది. ఈ రికార్డు టర్న్‌టేబుల్ లో ఉంటుంది. టర్న్‌టేబుల్ రికార్డు తిరుగుతున్నప్పుడు వినైల్ లో చిన్న గాడుల మధ్య అడుగున చిన్న సూదితో ఉన్న ఒక మీట గీరుతుంటుంది. ఇలా జరిగినప్పుడు ఈ పరికరం నుంచి సంగీతం ప్లే అవుతుంది. నేటి యంత్రాలు రికార్డు చేయటం లేదు. వీటి రికార్డులు కర్మాగారాలలో తయారవుతాయి.
డిజిటల్ మ్యూజిక్ ఫార్మాట్‌లు ఫోనోగ్రాఫ్ రికార్డ్‌లను ఎక్కువగా భర్తీ చేసినప్పటికీ, వినైల్ రికార్డ్‌ల యొక్క ప్రత్యేక లక్షణాలను అభినందిస్తూనే ఉన్న సంగీత ప్రియులు వాటిని సేకరిస్తూనే ఉన్నారు, ఆడియోఫైల్స్ సేకరించి దాచుకునే వారు ఫోనోగ్రాఫ్ రికార్డ్‌ మరింత ముఖ్యమైనదిగా సేకరిస్తున్నారు. ఇవి సేకరించే వారి యొక్క ప్రత్యేక సంఘం ఇప్పటికీ ఉంది. ఎందుకంటే రికార్డ్‌లు ఆహ్లాదకరమైన మరియు రిచ్ సౌండ్ క్వాలిటీని కలిగి ఉంటాయి, డిజిటల్ ఫార్మాట్‌ల ద్వారా ప్రతిరూపం చేయబడదని చాలా మంది నమ్ముతారు. ఫలితంగా, వినైల్ రికార్డ్‌లు సముచిత మార్కెట్‌ను కలిగి ఉన్నాయి మరియు అంకితమైన అభిమానుల సమూహం ద్వారా ఆదరణ పొందుతూనే ఉన్నాయి.
ఫోనోగ్రాఫ్ రికార్డ్‌లు ఫోనోగ్రాఫ్ టర్న్ టేబుల్‌పై ప్లే చేయబడతాయి, ఇది రికార్డ్‌ను తిప్పుతుంది మరియు స్టైలస్‌ను గాడి వెంట కదిలిస్తుంది, కనెక్ట్ చేయబడిన యాంప్లిఫైయర్ మరియు స్పీకర్ల ద్వారా ధ్వనిని ఉత్పత్తి చేస్తుంది. రికార్డ్‌లు వివిధ పరిమాణాలలో ఉంటాయి, సర్వసాధారణంగా పూర్తి-నిడివి ఆల్బమ్‌ల కోసం 12 అంగుళాల వ్యాసంలో మరియు సింగిల్స్ కోసం 7 అంగుళాల వ్యాసంలో తయారు చేయబడ్డాయి.
ఫోనోగ్రాఫ్ రికార్డ్‌లను ఆస్వాదించడం అనేది వేర్వేరు వ్యక్తులకు వేర్వేరు విషయాలను సూచిస్తుంది, కానీ సాధారణంగా, వినైల్‌లో సంగీతాన్ని వినడం ద్వారా ఆనందం లేదా సంతృప్తిని పొందడం. కొంతమంది వినైల్ రికార్డ్‌లను నిర్వహించడం మరియు ప్లే చేయడం వంటి స్పర్శ అనుభవాన్ని ఆనందించవచ్చు, మరికొందరు వినైల్ అందించే ప్రత్యేకమైన ధ్వని నాణ్యతను అభినందించవచ్చు.
చాలా మందికి, వినైల్ రికార్డ్‌లను వినడం అనేది ఒక వ్యామోహాన్ని కలిగిస్తుంది, వినైల్ సంగీత ఆకృతిలో ఉన్న కాలంలోని జ్ఞాపకాలను రేకెత్తిస్తుంది. మరికొందరు వినైల్ విడుదలలతో పాటుగా ఉండే ఆర్ట్‌వర్క్ మరియు ప్యాకేజింగ్‌ను అభినందించవచ్చు, ఇది సంగీతం యొక్క మొత్తం ఆనందాన్ని పెంచుతుంది.
మొత్తంమీద, చాలా మంది సంగీత ఔత్సాహికులు ఫోనోగ్రాఫ్ రికార్డ్‌ల సౌండ్ క్వాలిటీని ఇష్టపడతారు, అయినప్పటికీ అవి డిజిటల్ ఫార్మాట్‌ల వలె సౌకర్యవంతంగా లేదా పోర్టబుల్‌గా ఉండకపోవచ్చు.
అంతిమంగా, ఫోనోగ్రాఫ్ రికార్డ్‌లను ఆస్వాదించడం అనేది సంగీత అభిరుచి, సాంస్కృతిక నేపథ్యం మరియు వ్యక్తిగత ప్రాధాన్యతలతో సహా అనేక రకాల కారకాలచే ప్రభావితమయ్యే వ్యక్తిగత అనుభవం.
జీవిత చరిత్ర రచనలతో ప్రసిద్ధి గన్న శ్రీ గొఱ్ఱెపాటి వేంకట సుబ్బయ్య గారు కృష్ణా జిల్లా ఘంటసాల గ్రామం లోని రామమోహన గ్రంథాలయము అభివృద్ధికి ఎంతో కృషి చేశారు. ఎన్నో గ్రంథాలయ సభలను నిర్వహించారు. అయ్యంకి వారి సేవా కార్యక్రమాలకు చేదోడు వాదోడుగా ఉన్నారు. గ్రంథాలయ సర్వస్వము పత్రికా సాంపాదకులలో వీరు కూడా ఒకరు. ఈయన స్వయంగా బాల వాఙ్మయము, గాంధి వాఙ్మయము మొదలైన గ్రంథ సూచికలను తయారు చేశారు. అన్నింటికి మించి గొఱ్ఱెపాటి వారు మహోన్నత వ్యక్తి.
గొఱ్ఱెపాటి వేంకట సుబ్బయ్య 1898 వ సంవత్సరంలో ఘంటసాల గ్రామంలో జన్మించారు. వీరి విద్యాభ్యాసం ఘంటసాల, బందరులో సాగింది. ముట్నూరి కృష్ణారావు, చెరుకువాడ వేంకట నరసింహం, కౌతా శ్రీరామమూర్తిల వద్ద వీరు విద్యనభ్యసించారు. బెంగాలీ భాషను ప్రత్యేకంగా అభ్యసించారు. 17వ యేటి నుండే వీరు రచనలు చేయడం ప్రారంభించారు.
ఎన్కోడింగ్ పదార్థం డిస్క్ అత్యధికంగా చేస్తుంది, ఒక దుమ్ము డీ - ఫొకసింగ్ పొరను ఏర్పరుస్తుంది. ఇది ఒక మందమైన పదార్ధం పైన కూర్చుని. ఎన్కోడింగ్ నమూనా మొత్తం డిస్క్ ఉపరితలం కవర్, అంతరంగ ట్రాక్ నుండి అన్నింటి ట్రాక్ విస్తరించి నిరంతర, మురి మార్గాన్ని అనుసరిస్తుంది.డేటా, ఒక లేజర్ లేదా కొట్టడం యంత్రం డిస్క్ నిల్వ చేయబడింది, డేటా పాత్ 4,000 లేదా మరింత గురించి 200 వేగంతో డిస్క్ తిరుగుతూ ఇది ఒక ఆప్టికల్ డిస్క్ డ్రైవ్ లో ఒక లేజర్ డయోడ్తో ప్రకాశిస్తూ ఉన్నప్పుడు ప్రాప్తి చేయవచ్చు, బట్టి డ్రైవ్ రకం, డిస్క్ ఫార్మాట్, డిస్క్ సెంటర్ నుండి రీడ్ తల దూరం .అత్యంత ఆప్టికల్ డిస్క్ల వివర్తనం దాని గీతలు ఏర్పడిన అసహ్యకరమైన ఫలితంగా ఇరిడిసెన్స్ లక్షణన్ని ప్రదర్శిస్తాయి.
డిస్క్ యొక్క ఈ వైపు వాస్తవ డేటా కలిగి, సాధారణంగా ఒక పారదర్శక పదార్ధం ఇలా చేస్తున్నారు, సాధారణంగా లక్క.ఒక ఆప్టికల్ డిస్క్ వెనుక వైపు సాధారణంగా ఒక ముద్రిత లేబుల్, కొన్నిసార్లు కాగితం తయారు కానీ తరచుగా ముద్రించిన లేదా డిస్క్ కూడా పై స్టాంప్ ఉంది.3½ అంగుళాల ఫ్లాపీ డిస్క్ కాకుండా, చాలా మంది ఆప్టికల్ డిస్క్ల ఒక సమగ్ర రక్షిత కేసింగ్ కలిగి లెకపొవటం, అందువలన గీతలు, వేలిముద్రలు, ఇతర పర్యావరణ సమస్యల కారణంగా డేటా బదిలీ సమస్యలను ఎదుర్కొంటాయి.
కంప్యూటింగ్, ఆప్టికల్ డిస్క్ రికార్డింగ్ సాంకేతికతలో ఆప్టికల్ డిస్క్ అనేది చదరంగా ఉంటుంది, ఇది సాధారణంగా వృత్తాకార డిస్క్, ఇది దాని చదరపు ఉపరితల యొక్క ఒక ప్రత్యేక పదార్థంపై దీని ఎన్‌కోడ్స్ బైనరీ డేటా పిట్స్ (0 లేదా ఆఫ్ యొక్క బైనరీ విలువ కారణంగా రీడ్ అవుతున్నపుడు ప్రతిబింబం లేకపోవడం), లాండ్స్ (1 లేదా ఆన్ బైనరీ విలువ కారణంగా రీడ్ అవుతున్నపుడు ప్రతిబింబించడం) రూపంలో ఉంటాయి.
తెలుగు సినిమా వజ్రోత్సవం తెలుగు సినీ పరిశ్రమ 75 ఏళ్ళు పూర్తి చేసుకున్న సందర్భంగా జరుపుకున్న ఉత్సవం. 2007 సంవత్సరంలో జనవరి 26, 27, 28 తేదీల్లో మూడు రోజులపాటు ఈ ఉత్సవం జరిగింది. ఈ మూడు రోజులు సినీ పరిశ్రమలో పనిచేసే వారందరికీ తెలుగు ఫిల్మ్ చాంబర్ ఆఫ్ కామర్స్ సెలవు దినాలుగా ప్రకటించింది. ఈ వేడుకకు తెలుగు, తమిళ, కన్నడ, మలయాళ, హిందీ సినీ పరిశ్రమల నుంచి అనేకమంది పెద్దలు హాజరయ్యారు. ఈ కార్యక్రమం హైదరాబాదులోని హైటెక్స్ లో జరిగింది. కె.రాఘవేంద్రరావు కల్చరల్ కమిటీకి అధ్యక్షుడిగా, కె.యస్.రామారావు ముఖ్య కన్వీయర్ గానూ వ్యవహరించారు.
రెండో రోజు కార్యక్రమానికి అలనాటి కథానాయిక సుహాసిని వ్యాఖ్యాతగా వ్యవహరించింది. ఎన్టీఆర్ ప్రముఖ చిత్రాలలో ధరించిన దుస్తులను ఈ సందర్భంగా ప్రదర్శించారు. తరువాత బాలక్రిష్ణ, ఏవీయస్ కలిసి ధుర్యోదనుడు, శకునిగా నటించి ప్రేక్షకులని అలరించారు. తరువాత సునీల్ తన హాస్యంతో ప్రేక్షకులని నవ్వించాడు.
మొదటి రోజు కార్యక్రమానికి ఎస్పీ బాలసుబ్రహ్మణ్యం వ్యాఖ్యాతగా వ్యవహరించాడు. అక్కినేని నాగేశ్వరరావుతో ప్రారంభించి తెలుగు సినీపరిశ్రమలోని ఉద్ధండులను సత్కరించారు. సాంస్కృతిక కార్యక్రమాల్లో భాగంగా ఎక్కువగా సంగీత ప్రధాన కార్యక్రమాలు జరిగాయి. అన్ని రకాల ప్రేక్షకులను ఆకట్టుకునే పాటలు పాడారు.
రెని థియోఫిల్ హయసింత్ లెనెక్ ఒక ఫ్రెంచ్ వైద్యుడు. ఇతను హొపిటల్ నెకర్ హాస్పిటల్ లో పనిచేస్తున్నప్పుడు 1816 లో స్టెతస్కోప్ కనుగొన్నారు, వివిధ ఛాతీ పరిస్థితులు నిర్ధారించడానికి దానిని ఉపయోగించడం మొదలుపెట్టాడు. ఇతను 1822 లో కాలేజ్ డి ఫ్రాన్స్ లో ఒక లెక్చరర్, 1823 లో వైద్య ప్రొఫెసర్ అయ్యాడు. ఇతని ఆఖరి నియామకాలు హొపిటల్ డి లా ఛారిటీలో మెడికల్ క్లినిక్ యొక్క హెడ్‌గా, కాలేజ్ డి ఫ్రాన్స్ లో ప్రొఫెసర్‌గా ఉన్నాయి. ఈయన 45 ఏళ్ల వయసులో 1826 లో క్షయ వ్యాధితో మరణించాడు.
లేనెక్ క్విమర్ లో జన్మించాడు. ఇతనికి ఐదు లేదా ఆరు సంవత్సరాల వయసులో ఇతని తల్లి క్షయ వ్యాధితో చనిపోయింది, ఇతను ఇతని తాత అబె లేనెక్ తో జీవించడానికి వెళ్ళాడు. పన్నెండు సంవత్సరాల వయస్సులో ఇతను నాంటెస్ వెళ్లాడు ఇక్కడ తన అంకుల్ గుయిల్లౌమి-ఫ్రాంకోయిస్ లేనెక్ విశ్వవిద్యాలయంలో వైద్య శాఖలో పనిచేసేవాడు. లేనెక్ ప్రతిభ గల విద్యార్థి. ఇతను ఇంగ్లీష్, జర్మన్ నేర్చుకున్నాడు, ఇతని అంకుల్ మార్గదర్శకత్వంలో తన వైద్య అధ్యయనాన్ని ప్రారంభించాడు.
దీని ముద్రణ కొరకు తురగావారిపాలెము గ్రామానికి చెందిన ఉప్పటూరి బిల్లాలరెడ్డి, సింగం పుల్లారెడ్డి, కాసు పిచ్చిరెడ్డి, తుమ్మా రత్నారెడ్డి, ఉప్పటూరి అంకిరెడ్డి, గొంగటి రామిరెడ్డి, వోబుల్‌రెడ్డి కనికిరెడ్డి, ఉప్పుటూరి నరిశిరెడ్డి, శింగం నరిసిరెడ్డి, ఉప్పుటూరి అచ్చిరెడ్డి, పరసత్యాళ్ళూరు గ్రామానికి చెందిన చల్లా రాఘవరెడ్డి సహాయాన్ని అందించారు.
సర్వే గణిత చంద్రిక 1932 సంవత్సరం ముద్రించబడిన గణితశాస్త్ర గ్రంథము. దీనిని చదలువాడ కోటినరసింహము పద్యరూపంలో రచించి విపులమైన వివరణలు అందించారు.
చాలా ముఖ్యమైన రసాయన సమ్మేళన పదార్థాలు బెంజీన్ నుండి వ్యుత్పన్నముచేయబడుచున్నవి. చాలా ముఖ్యమైన రసాయన సమ్మేళన పదార్థాలు బెంజీన్ నుండి వ్యుత్పన్నముచేయబడుచున్నవి.బెంజీన్ లోని ఒకటి లేదా అంతకన్నా ఎక్కువ హైడ్రోజన్ పరమాణువులను ఇతర ఫంక్షనల్ గ్రూపు లతోభర్తీ చెయ్యడం వలన పలు రసాయన సంయోగ పదార్థాల వ్యుత్పన్నము జరుగును. అలా బెంజీన్ నుండి వ్యుత్పన్నం చేసిన రసాయనాలకు ఉదాహరణ ఫేనోల్ ), టోలిన్ ), అనిలైన్ ). బెంజీన్ రింగులను లింకు చెయ్యడం వలన బైఫెనాయిల్ ఏర్పడును. మరింతగా హైడ్రోజన్ పరమాణువు కోల్పోవడం వలన నాప్థాలిన్, అంత్రాసేన్ వంటి కరిగిపోయిన/మిళితమైన ఆరోమాటిక్ హైడ్రోకార్బన్ లను ఏర్పడును.
కొన్ని సందర్భాలలో బెంజీన్ రింగు/వలయం లోని కార్బన్ పరమాణువులను ఇతర మూలకాలతో తొలగించెదరు. చాలా సందర్భాలలో నైట్రోజన్తో బెంజీన్ లోని కార్బన్ పరమాణువులను తొలగిం చెదరు. ఒక ని తో తొలగించడంవలన పైరిడిన్ ఏర్పడును.బెంజీన్, పైరిడిన్ నిర్మాణపరంగా సంబంధం కల్గినను, బెంజీన్‌ను పైరిడిన్ గా పరివర్తించడం కుదరదు.
19వ శతాబ్ది లో, 20వ శతాబ్ది మొదట్లో బెంజీన్‌ను, దీనికున్న ఆహ్లాదకరమైన సువాసన కారణంగా ఆప్టర్-షేవ్ లోషన్‌గా ఉపయోగించేవారు.1920 కి ముందు లోహాల మీది గ్రీజు/కందెన జిడ్డులను తొలగించుటకు పారిశ్రామికద్రావణిగా వినియోగించేవారు.అయితే బెంజీన్ యొక్క విషలక్షణాల గురించి తెలిసిన తరువాత ద్రావణిగా వాడటం మానివేసారు.దీనికి బదులుగా టోలిన్ అనబడు మిథైల్ బెంజీన్ ను ద్రావణిగా ఉపయోగిస్తున్నారు.ఇది బెంజీన్‌ను పోలిన భౌతికలక్షణాలను కలిగినను, ఇది క్యాన్సరుకారకం కాదు.1903 లో లుడ్విగ్రోసేలియస్ బెంజీన్ ఉపయోగించి కాఫీని డికెఫినేట్ చెయ్యడం ద్వారా బెంజీన్ వినియాగాన్ని ప్రాచుర్యంలోకి తెచ్చాడు.తరువాతి కాలంలో ఈ విధానానికి స్వస్తి చెప్పారు. ఇతిహాస పరంగా లిగ్విడ్ రెంచ్, పలురంగులను వదలించు/తొలగించు పదార్థాల తయారి, రబ్బరు సిమెంట్, మచ్చల తొలగించు ఉత్పత్తులలో బెంజీన్ వాడకం గణనీయంగా పెరిగింది. బెంజీన్ ఉపయోగించి చేయుఇలాంటి పదార్థాల ఉత్పత్తి క్రమేనా 1950 నాటికి నిలిచి పోయింది.
1825లో మొదటగా మైఖేల్ ఫారడే వెలుగించుటకు ఉపయోగించు వాయువు నుండి వేరు చేసి, దీనికి బైకార్బురేట్ ఆఫ్ హైడ్రోజన్ అని నామకరణం చేసాడు. 1833లో ఎయిల్హార్డ్ మిత్స్ చెర్లిష్ బెంజోయిక్ ఆమ్లం, సున్నాన్ని కలిపి స్వేదన క్రియద్వారా బెంజీన్ ఉత్పత్తి చేసాడు. ఆయన రసాయన పదార్థాన్ని బెంజైన్ అని పిలిచాడు. 1836 లో ఆగస్టు లారెంట్ ఈ పదార్థానికి పేరును ఫేనే గా నిర్ణయించాడు. ఈ పదమే ఇంగ్లీషు పదం ఫెనోల్ కు మూలపదం. ఫెనోల్ అనునది హైడ్రోక్సిలేటేడ్ బెంజీన్. ఫెనైల్ అనునది బెంజీన్ నుండి హైడ్రోజన్ పరమాణువు ను వేరుచేయగా/ సారగ్రహణం చేయగా ఏర్పడిన రాడికల్ పదార్థం. 1845లో ఆగస్టు విలహేం వోన్ హోఫ్ మాన్ తో పనిచేయునపుడు చార్లెస్ మాన్స్‌ఫీల్డ్ కోల్ తార్ నుండి బెంజీన్‌ను వేరు చేసాడు. నాలుగు సంవత్సారాల తరువాత చార్లెస్ మాన్స్‌ఫీల్డ్ మొదటిసారిగాపారిశ్రామిక స్థాయిలో, కోల్ తార్ విధానంపై ఆధారపడి బెంజీన్‌ను ఉత్పత్తి చేయడం ప్రారంభించాడు.
ఈ విధానంలో టోలిన్ ను బెంజీన్ గా పరివర్తించెదరు.మొదట టోలిన్ ను హైడ్రోజన్ వాయువుతో మిళితం చేసి, 40–60 అట్మాస్పియరు వత్తిడిలో 500–600 ఉష్ణోగ్రత వద్ద క్రోమియం, మాలిబ్డినం, లేదా ప్లాటినం ఆక్సైడ్ ఉత్ప్రేరకం మీదుగా ప్రసరింప చేయుదురు.చర్యాఫలితంగా టోలిన్ డిఅల్కైలెసన్‌కు లోనై బెంజీన్, మిథేన్ను ఏర్పరచును.
చర్యలోఉపయోగించు ముడి పదార్థాలలో ఆరోమాటిక్ కాని సంఘటన పదార్థాలు/అంశీభూతాలు ఎక్కువ ప్రమాణంలో ఉన్నచో తక్కువ పొడవున్న మిథేనులు ఏర్పడును, తత్ఫలితంగా ఎక్కువ హైడ్రోజన్ చర్యలో వినియోగింపబడుతుంది.ఈ విధానంలో 95% వరకు ఉత్పాదితాలను పొందవచ్చును.కొన్ని సార్లు టోలిన్ బదులుగా క్సైలెన్ లను ఉపయోగించినప్పటికీ, మంచి ఫలితాలే పొందవచ్చును.
బెంజీన్ రసాయన సంయోగ పదార్థం యొక్క ఎంపిరికల్ ఫార్ములా గురించి చాలా ఏళ్లగాతెలిసి ఉన్నప్పటికీ, అణువులోని ఒక హైడ్రోజన్ పరమాణువు ప్రతి ఒక్కోకార్బన్‌తో కల్గిఉన్న బహు అసంతృప్త నిర్మాణం చాలాకాలం పెద్ద సవాల్‌గా ఉండినది. 1858 లో ఆర్చిబాల్డ్ స్కాట్ కోపెర్ , 1861లో జోసెఫ్ లోస్చ్‌మిడస్ట్ లు పలు ద్విబందాలు కల్గిన పలు వలయాకార అణుసౌష్టవాన్ని ఉహించారు, కాని కెమిస్ట్‌లకు నిరూపణకు చిన్న ఆధారం/రుజువు లభించలేదు.1865 లో ఫ్రెడ్రిక్ ఆగస్టు కెకులే ఫ్రెంచ్ భాషలో ఒక వివరణ/ప్రకటన పత్రాన్ని విడుదల చేసాడు.అందులోఅణువులోని ఆరుకార్బన్‌లు ఒక ఏకబంధం తరువాత ఒకద్విబంధం, తరువాత ఏకబంధం ఇలా ఒకటి వదలి ఒకటి పద్ధతిలో ఏక, ద్విబందాలు ఏర్పరచు కొనిఉండునని ప్రకటించాడు. మరుసటి సంవత్సరం, జర్మనీ భాషలో ఇంతకన్నా విపులమైన ప్రకటన పత్రాన్ని, ఇదే విషయంపై వివరణపత్రాన్ని విడుదల చేసాడు.